OpenLLM-France/wikimedia huggingface dataset:
# Crown City

Crown City és una població dels Estats Units a l'estat d'Ohio. Segons el cens del 2000 tenia 411 habitants.

## Demografia

Segons el cens del 2000, Crown City tenia 411 habitants, 165 habitatges, i 125 famílies. La densitat de població era de 145,6 habitants per km².
Dels 165 habitatges en un 33,3% hi vivien nens de menys de 18 anys, en un 63,6% hi vivien parelles casades, en un 10,3% dones solteres, i en un 24,2% no eren unitats familiars. En el 19,4% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,85.
Per edats la població es repartia de la següent manera: un 24,1% tenia menys de 18 anys, un 7,8% entre 18 i 24, un 29,2% entre 25 i 44, un 22,9% de 45 a 60 i un 16,1% 65 anys o més.
L'edat mediana era de 37 anys. Per cada 100 dones de 18 o més anys hi havia 83,5 homes.
La renda mediana per habitatge era de 25.909 $ i la renda mediana per família de 35.000 $. Els homes tenien una renda mediana de 33.750 $ mentre que les dones 16.538 $. La renda per capita de la població era de 17.553 $. Aproximadament el 13,6% de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crown City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Crown City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# DSE

DSE té els següents significats:
* Doctrina Social de l'Església, cos doctrinal de l'Església Catòlica sobre la distribució de la riquesa
* Deutsche Stiftung für internationale Entwicklung o Internationale Weiterbildung und Entwicklung, organització alemanya per a la cooperació per al desenvolupament, fundadora de la Internationale Weiterbildung und Entwicklung
* Exèrcit Democràtic de Grècia (del nom en grec Dimokratikos Stratos Elladas), exèrcit organitzat pel Partit Comunista de Grècia durant la guerra civil grega
# DSH

DSH té els següents significats:
* Pastor alemany (del nom en alemany Deutscher Schäferhund), raça de gos originària d'Alemanya
* Deutsche Sprachprüfung für den Hochschulzugang, examen acreditatiu de nivell d'alemany necessari per als estudiants estrangers a les universitats alemanyes
* dsh també és el codi ISO 639-3 del dassanakh, llengua parlada a les ribes del llac Turkana, a Etiòpia i Kenya
# DSLR full frame

Un sensor full-frame o sensor de fotograma complet és el circuit sensor de la imatge mida del qual equival al format de 35mm utilitzat a les càmeres clàssiques, és a dir, 36x24mm. Antigament, el 35mm va ser considerat un petit format de pel·lícula comparat amb el format mitjà. Existeixen càmeres amb un sensor d'un format molt més petit, com per exemple aquelles que equivalen a APS-C.
Actualment, la majoria de càmeres digitals, tant les compactes com les SLR, utilitzen un sensor més petit que el format 35mm, ja que és més fàcil i barat produir amb sensor de mides mes reduïdes. Antigament, els primers models digitals SLR, com Nikon NASA F4 o Kodak DCS100, també utilitzaven un sensor més petit.

## Lents per a càmeres 35mm

Si els muntatges de les lents són compatibles, moltes d'elles, incloent-hi els models d'enfocament manual, dissenyats per a càmeres de 35mm s'acoblen a les càmeres SLR. Quan una lent dissenyada per a una càmera Full Frame és muntada en una SLR amb un sensor d'una mida més petita, només el centre de la imatge que capten les lents és capturada. Els marges són retallats, la qual cosa equival al zoom al centre de l'enquadrament. Això és conegut com a "factor retallada".

## Càmeras

* Canon EOS 5D (2005)
* Canon EOS 5D Mark II (2008)
* Canon EOS 5D Mark III (2012)
* Canon EOS 5Ds / 5Ds R (2015)
* Canon EOS 5D Mark IV (2016)
* Canon EOS 6D (2012)
* Canon EOS-1D X Mark II (2016)
* Canon EOS-1D X (2012)
* Canon EOS-1Ds Mark III (2007)
* Canon EOS-1Ds Mark II (2004)
* Canon EOS-1Ds (2002)
* Contax N Digital (2002)
* Kodak DCS Pro 14n (2003)
* Kodak DCS Pro SLR/c (2004)
* Kodak DCS Pro SLR/n (2004)
* Nikon D3 (2007)
* Nikon D3S (2009)
* Nikon D3X (2008)
* Nikon D4 (2012)
* Nikon D4S (2014)
* Nikon D5 (2016)
* Nikon D610 (2013)
* Nikon D600 (2012)
* Nikon D700 (2008)
* Nikon D750 (2014)
* Nikon D800 / Nikon D800E (2012)
* Nikon D810 (2014)
* Nikon Df (2013)
* Pentax K-1 (2016)
* Sony α DSLR-A850 (2009)
* Sony α DSLR-A900 (2008)
* Sony α SLT-A99 / Sony α SLT-A99V (2012)
* Sony α ILCA-99M2 (2016)

## Referències

* ↑ Nigel Atherton; Steve Crabb; Tim Shelbourne (2006). An Illustrated A to Z of Digital Photography: People And Portraits. Sterling Publishing Co. Inc. ISBN 2-88479-087-X.
# Costat-client

En una aplicació informàtica el costat-client (client-side en anglès) és l'àmbit en el qual un client executa les seves operacions en una relació client-servidor dins d'una xarxa informàtica.
Majoritàriament, un client s'entén com una aplicació (per exemple un navegador web), que s'executa a l'ordinador local de l'usuari i es connecta un servidor quan és necessari. Les operacions principals es realitzen majoritàriament en el costat del client, ja que l'aplicació necessita informació o funcionalitats que només estan disponibles en aquest àmbit i no en el del servidor, bé perquè l'usuari necessita observar i proporcionar noves dades, bé perquè el servidor no té capacitat de processament per executar totes les operacions relatives als clients als quals serveix. A més, si es maximitza el nombre d'operacions que tenen lloc al costat del client, sense interaccionar amb el servidor, tardaran menys, es farà servir menys amplada de banda i s'augmentarà la seguretat de l'aplicació.
Quan el servidor envia informació en un protocol habitual, per exemple http o FTP, els usuaris poden escollir entre diversos programes client diferents per processar-la, ja sigui un navegador web modern capaç d'enviar i rebre informació usant els dos protocols, o una aplicació específica, com un client FTP. També poden existir relacions client-servidor personalitzades, amb ajuda d'aplicacions que resolguin el seu propi protocol de comunicació.
Els programes que s'executen en l'ordinador de l'usuari sense enviar o rebre informació en una xarxa no es consideren clients, i les operacions realitzades en aquestes aplicacions no es consideren operacions en el costat del client.

## Exemple

Els projectes de computació distribuïda, com SETI@home, i aplicacions populars com Google Earth depenen bàsicament de les operacions en el costat del client. El client SETI@home inicia una connexió amb el servidor i li demana informació. El servidor selecciona un paquet d'informació adequat (això és una operació del costat del servidor) i l'envia al client. Llavors el client rep la informació i l'analitza (operació del costat del client) i, quan l'anàlisi ha finalitzat, transmet els resultats de nou al servidor.

## Vegeu també

* AppleScript

## Referències

* 1 2 «What are the differences between server-side and client-side programming?». softwareengineering.stackexchange.com. [Consulta: 13 desembre 2016].
* ↑ What does Client-side, technopedia
* ↑ Client Side vs. Server Side, codeconquest.com
* ↑ Client-side vs. Server-side, skillcrush
# Daniel Freixa i Martí

Daniel Freixa i Martí (Reus, 1854 - Barcelona, 1910) va ser un policia i investigador privat.
El seu pare era metge, i va rebre molt bona educació. Ingressà de jove al cos de policia i destacà per la seva professionalitat. Va ser inspector en cap d'ordre públic a les províncies de Tarragona, Oviedo i Barcelona, i inspector especial de vigilància a la Cort, a Madrid.
En retirar-se del servei actiu, el 1888 fundà a Barcelona l'empresa «La Vigilancia y Seguridad Mercantil», que sota l'aparença d'una oficina d'informes comercials actuava en realitat com una primitiva agència de detectius privats. Freixa utilitzava una ampla xarxa d'informadors pels seus treballs d'investigació. Molt aviat va obrir delegacions a Madrid, Bilbao, València i Sevilla. Va dirigir els periòdics El Proteccionista on explicava casos criminals, i La Mútua Urbana y Mercantil sobre seguretat a les empreses. Publicà El mundo del crimen: reseña típico-histórica de la criminalidad moderna en todo cuanto abarca el código penal. Barcelona: Impr. de Luís Tasso Serra, 1888. 2 vols., i La policia moderna: secretos de la criminalidad contemporanea. Barcelona: Seix, editor, 1893. 2 vols. Se'l considera un precursor de les agències de detectius privats.

## Referències

* ↑ «La pista del primer Sherlock català condueix a Reus». Reusdigital.cat. [Consulta: 26-X-2014].
* ↑ La Dinastía, 17-11-1888, p. 3.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 290-291.
# Daisuke Sakata

Daisuke Sakata (Prefectura de Kanagawa, Japó, 16 de gener de 1983) és un futbolista japonès.

## Selecció japonesa

Daisuke Sakata va disputar 1 partits amb la selecció japonesa.

## Enllaços externs

* National Football Teams
* Japan National Football Team Database
# Crater (recipient)

Un crater o una cratera (paraula que ve del grec κρατῆρ) era un atuell grec de gran capacitat i amb dues nanses, destinat a contenir una barreja d'aigua i vi, (els antics rares vegades bevien el vi pur). Amb aquesta barreja s'omplien les cílix de vi. Es duia al lloc del menjar i es dipositava en el terra o sobre una tarima. El coper (anomenat en llatí pincerna o pocillator) administrava el líquid amb una cullera (anomenada en llatí cyathus) i omplia el kílix dels invitats.
S'utilitzava també en el culte religiós, on es posava la beguda que es prenia després de les libacions. A les festes populars i als festivals religiosos, els déus ordenaven que es posessin craters pels carrers. També s'usaven als funerals i als ritus mistèrics, i era un dels objectes que s'acostumava a oferir als temples. Heròdot diu que Giges, rei de Lídia, va oferir a l'Oracle de Delfos sis craters d'or, cadascun d'un pes de cinc talents.

## Tipus

Els craters es fabricaven en argila i en metalls i es modelaven amb formes distintes segons el gust de l'artista. Homer i Hesíode parlen de craters fets d'argent i rivetats d'or. Les persones més humils en podien tenir de fusta. Tenien sempre una boca molt ampla. Les formes més esteses i que s'han trobat a les excavacions són:
* Crater de columnes, amb nanses verticals com a fusts, que estan rematades per un sortint horitzontal. Aquesta és la forma més antiga.
* Crater de volutes, s'anomena així perquè les seves nanses, que sobresurten per damunt de la boca, formen volutes, és a dir forma d'espiral o caragol. Un exemple és el Vas François.
* Crater de calze, el perfil del qual té forma quasi de trapezi invertit. Aquesta és una moda més moderna que les dues anteriors, cap a la segona meitat del segle vi aC.
* Crater de campana, amb nanses sortints i dirigides cap amunt i amb forma de campana invertida. És un tipus d'ús tardà de l'inici del segle v aC.
* Crater de columnes
* Crater de volutes
* Crater de calze
* Crater de campana

## Referències

* 1 2 Diccionario de Arte I. Barcelona: Spes Editorial SL (RBA), 2003, p.145. ISBN 84-8332-390-7 [Consulta: 28 novembre 2014].
* 1 2 Smith, William (ed.). «Crater». A Dictionary of Greek and Roman Antiquities (1890). [Consulta: 25 febrer 2023].
Viccionari
# Cratena peregrina

Cratena peregrina és una espècie de gastròpode nudibranqui de la família dels Facelinidae. És endèmica de la mar Mediterrània, però es pot trobar també a Dinamarca i el Mar del Nord, molt comuna fins als 30 metres de profunditat en fons rocosos, sovint caracteritzats pel corall, o entre la Posidonia oceanica. Pot arribar a ser molt abundant en algunes zones.

## Referències

* ↑ «WoRMS - World Register of Marine Species - Cratena peregrina (Gmelin, 1791)» (en anglès). [Consulta: 31 juliol 2021].
# Cynewulf

* Per a altres significats, vegeu «Cynewulf de Wessex».
Cynewulf és un dels dotze poetes en anglès antic dels quals se'n coneix el nom, i un dels quatre dels quals, avui en dia, es conserven testimonis de la seva obra. Probablement va tenir el seu zenit creatiu al segle ix.
És conegut per les seves composicions en vers de caràcter religiós i és considerat una de les figures preeminents de la poesia anglosaxona cristiana. Se'n coneixen el nom i les obres gràcies a la signatura en runes que apareix en els quatre poemes que corresponen al seu corpus d'obra reconegut: Els fets dels apòstols, Juliana, Elena i Crist II (conegut també com a L'ascensió).
Els quatre poemes conformen una quantitat d'obra molt superior a l'obra conservada de poetes de l'època com ara Cædmon, l'Himne del qual només consta de nou versos.

## Bibliografia

* Bradley, S.A.J, ed. y tr. 1982. Anglo-Saxon Poetry. Londres: Everyman's Library
* Greenfield, Stanley B. 1965. A Critical History of Old English Literature. Nova York: New York University Press
# Cynareae

Cynareae o Cardueae és una tribu de plantes amb flors de la família asteràcia. Quatre dels gèneres més coneguts de la tribu Cynareae són Carduus, Cynara (que inclou la carxofera), Cirsium, i Onopordum. Cardueae és un sinònim de Cynareae, però el nom Cynareae té preferència, ja que va ser publicat deu anys abans. Alguns autors divideixen la tribu en tres tribus: Cynareae en sentit estricte, Carlineae, i Echinopeae. Però altres autors no fan aquesta divisió.
Les espècies d'aquest gènere són plantes herbàcies anuals, biennals i perennes. Moltes espècies tenen espines que surten de les fulles, de les tiges o dels involucres i algunes tenen conductes amb làtex o resines. Hi ha uns 80 gèneres amb unes 2.500 espècies assignades a aquesta tribu. Són espècies originàries de les regions temperades d'Europa i Àsia especialment de la regió mediterrània i Àsia Menor, algunes viuen a Austràlia i Àfrica tropical, i només tres gèneres són originaris d'Amèrica.

## Vegeu també

* Cheirolophus anagensis
* Cheirolophus burchardii
* Cheirolophus falcisectus
* Serratula
* Cheirolophus teydis

## Referències

* ↑ Susanna, Alfonso.; Garcia-Jacas, Núria; Hidalgo, Oriane; Vilatersana, Roser; Garnatje, Teresa «THE CARDUEAE (COMPOSITAE) REVISITED: INSIGHTS FROM ITS, trnL-trnF, AND matK NUCLEAR AND CHLOROPLAST DNA ANALYSIS1, 2». Annals of the Missouri Botanical Garden, 93, 2006, pàg. 150. DOI: 10.3417/0026-6493(2006)93[150:TCCRIF]2.0.CO;2.
* 1 2 3 «thistle». Merriam-Webster's online dictionary.
* 1 2 «tribe Cynareae». Flora of North America. [Consulta: 4 gener 2008].
* ↑ Dittrich, 1977, The Biology and Chemistry of the Compositae 2:1017-1038
* ↑ «Cirsium». Flora of North America.
* ↑ Bremer, Asteraceae: Cladistic and Classification [Tribe Carduae: 1994 112-156]
# David Teniers

«David Teniers» té aquests significats:
* David Teniers el Vell (1582–1649) Pintor i pare del també pintor David Teniers el Jove.
* David Teniers el Jove (Anvers 1610 – Brussel·les 1690) Pintor i gravador, fill del també pintor David Teniers II o David Teniers el Vell.
# David Sánchez Parrilla

David Sánchez Parrilla (Tarragona, 13 de desembre de 1978) és un exfutbolista professional català de les dècades de 1990 i 2000.

## Trajectòria

Es formà al CF Reus Deportiu, fitxant més tard pel RCD Espanyol B. Fou internacional amb les categories inferiors de la selecció espanyola i arribà al primer equip blanc-i-blau, però no aconseguí refermar-se. Durant la seva carrera ha defensat els colors de força equips catalans, com la UE Lleida, el Terrassa FC, la UDA Gramenet, el CF Badalona, el Girona FC i l'FC Ascó. També ha jugat al CF Sporting Maonès.

## Referències

* ↑ «Satisfactorio stage en la Cerdanya». Mundo Deportivo, 01-08-2002. [Consulta: 1r abril 2015].
* ↑ «Girona FC». Mundo Deportivo, 17-08-2007. [Consulta: 1r abril 2015].
* ↑ «David Sánchez, experiencia contrastada para la zaga del Sporting». futbolbalear.es, 17-06-2011. [Consulta: 1r abril 2015].

## Enllaços externs

* Perfil a BDFutbol
# David Sánchez

David Sánchez és el nom dels següents personatges:
* David Sánchez (ninotaire)
* David Sánchez Muñoz, tennista espanyol.
* David Sánchez Parrilla, futbolista català.
* David Sánchez Rodríguez, futbolista andalús.
* David Sánchez (motociclista), motociclista anoienc
* David Sánchez Llongo, artista faller valencià
# Crossocheilus nigriloba

Crossocheilus nigriloba és una espècie de peix cipriniforme de la família dels ciprínids.

## Morfologia

Els mascles poden assolir els 13,9 cm de longitud total.

## Distribució geogràfica

Es troba a l'est de Borneo.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Crossodactylodes bokermanni

Crossodactylodes bokermanni és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Silvano, D. & Peixoto, O.L. 2004. Crossodactylodes bokermanni. Llista Vermella d'Espècies Amenaçades de la UICN 2006. Consulta: 16 de gener de 2008.
# Célestin Oliver

Célestin Oliver (12 de juliol de 1930 - 5 de juny de 2011) fou un futbolista francès.

## Selecció de França

Va formar part de l'equip francès a la Copa del Món de 1958.

## Referències

* ↑ Stats Arxivat 2007-09-28 a Wayback Machine. a om-passion.com
* ↑ Player profile at the French Football Federation's official web site
# Dercil·lides (ambaixador)

Dercil·lides (en llatí Dercyllidas, en grec antic Δερκυλλίδας "Derkyllídas") fou un noble espartà que va ser enviat com a ambaixador a Pirros de l'Epir quan aquest va envair Esparta el 272 aC amb el propòsit de col·locar al tron a Cleònim.
Plutarc recull un apotegma que va dir sobre Pirros: "Si és un deu, no li tenim por perquè no són culpables de res; si és un home nosaltres som tan bons com ell".

## Referències

* ↑ 2.Dercyllidas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 994
# Dercil·lides (desambiguació)

Dercil·lides és el nom dels següents personatges:
* Dercil·lides, general espartà
* Dercil·lides, ambaixador espartà
* Dercil·lides, filòsof grec
# Deltanitrogen

El deltanitrogen és un mineral de la classe dels elements natius. Rep el nom del prèviament conegut material sintètic, per la composició i l'estructura: un al·lòtrop del nitrogen.

## Característiques

El deltanitrogen és un mineral de fórmula química N, o δN. Va ser aprovada com a espècie vàlida per l'Associació Mineralògica Internacional l'any 2022, i encara resta pendent de publicació. Es tracta del primer al·lòtrop cristal·lí del nitrogen que es troba de manera natural. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del departament d'història natural del Museu Reial d'Ontario, a Ontario (Canadà), amb el número de catàleg: m59805.

## Formació i jaciments

Va ser descoberta al riu São Luis, al seu pas per la loclaitat de Juína (Mato Grosso, Brasil), on es va trobar en forma d'inclusions en diamants al·luvials.

## Referències

* ↑ «Deltanitrogen» (en anglès). Mindat. [Consulta: 8 novembre 2022].
# Deltana

Deltana és una concentració de població designada pel cens dels Estats Units a l'estat d'Alaska. Segons el cens del 2000 tenia 1.570 habitants.

## Demografia

Segons el cens del 2000, Deltana tenia 1.570 habitants, 539 habitatges, i 417 famílies La densitat de població era d'1,1 habitants/km².
Dels 539 habitatges en un 36,5% hi vivien nens de menys de 18 anys, en un 69,2% hi vivien parelles casades, en un 5% dones solteres, i en un 22,6% no eren unitats familiars. En el 19,1% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,3.
Per edats la població es repartia de la següent manera: un 31,4% tenia menys de 18 anys, un 6,9% entre 18 i 24, un 23,5% entre 25 i 44, un 30,9% de 45 a 60 i un 7,3% 65 anys o més.
L'edat mediana era de 39 anys. Per cada 100 dones hi havia 107,4 homes. Per cada 100 dones de 18 o més anys hi havia 105,9 homes.
La renda mediana per habitatge era de 50.066 $ i la renda mediana per família de 53.021 $. Els homes tenien una renda mediana de 42.500 $ mentre que les dones 31.042 $. La renda per capita de la població era de 18.446 $. Aproximadament el 12,1% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Deltana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 15 juliol 2010].
* ↑ «Geographic Comparison Table- Deltana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Lun

Lun (que en rus vol dir 'arpella') fou un ekranoplà de la Unió Soviètica introduït a l'any 1987. La missió del Lun consistia en transportar i llançar 6 míssils antivaixell SS-N-22 Sunburn, per la qual cosa l'aeronau tenia una capacitat de càrrega de 90 tones. L'avió, de 79 metres de llargada, acabà sent l'únic de la seva classe, a causa de les grans reduccions de pressupost de l'exèrcit soviètic van, finalment, obligar a finalitzar el programa d'ekranoplans Lun. Fou l'ekranoplà capaç d'assolir major velocitat a la seva època.
Fins ara, el Lun és el seté avió d'ala fixa més gran mai construït.

## Especificacions
### Característiques generals

* Tripulació: 6 oficials i 9 tripulants.
* Capacitat de càrrega: 91 tones
* Longitud: 73,8 metres
* Envergadura: 44 metres
* Altura: 19,2 metres
* Superfície alar: 550 m²
* Pes en buit: 286 000 kg
* Pes màxim a l'enlairament: 380 000 kg
* Planta motriu: 8× turboreactors Kuznetsov NK-87.
* Empenyiment: 127,4 d'empenyment cadascun.

### Rendiment

* Velocitat màxima: 550 km/h (297 Kn - 342 Mph)
* Velocitat de creuer (Vc): 550 km/h (297 Kn - 342 Mph)
* Abast: 2000 km
* Sostre de vol: 5 metres (efecte terra).

### Armament

* Armes: 2 × Canons Pl-23 de 23 mm.
* Míssils: 6 × Llançadores de míssils antivaixell SS-N-22 Sunburn.

## Referències

* ↑ Flying Magazine, juliol 1994, p. 72–. ISSN 00154806.
* 1 2 Ashley Hollebone. The Hovercraft Story. History Press Limited, 31 març 2012, p. 33–. ISBN 978-0-7524-8512-6.
* ↑ Liang Yun; Alan Bliault; Johnny Doo WIG Craft and Ekranoplan: Ground Effect Craft Technology. Springer Science & Business Media, 3 Desembre 2009, p. 436–. ISBN 978-1-4419-0042-5.
* ↑ Fast Ferry International. High-Speed Surface Craft Limited, 2003.

## Enllaços externs

* Lun Ekranoplan on Google Maps
* Wired article on Lun
* Plenty of pictures of Lun, Mirror with English translations of Russian captions